Blaze7451/Wiki-th-20250601 huggingface dataset:
วัดป่าพิชัยวัฒนมงคล

วัดป่าพิชัยวัฒนมงคล เป็นวัดราษฎร์สังกัดคณะสงฆ์ฝ่ายธรรมยุติกนิกาย ในตำบลบางปลา อำเภอบางพลี จังหวัดสมุทรปราการ ปัจจุบันมีพระครูสุทธิญาณโสภณเป็นเจ้าอาวาส
วัดป่าพิชัยวัฒนมงคลตั้งวัดเมื่อวันที่ 8 มิถุนายน พ.ศ. 2560 ผู้ขออนุญาตสร้างวัดคือ นายอธิสันต์ วรพิชัยวัฒน์ โดยพระครูสุทธิญาณโสภณได้รับมอบหมายจากหลวงพ่ออินทร์ถวาย สนฺตุสฺสโก วัดป่านาคำน้อย จังหวัดอุดรธานี ให้ทำหน้าที่กำกับดูแลการสร้าง ได้รับพระราชทานวิสุงคามสีมาเมื่อวันที่ 11 เมษายน พ.ศ. 2562
อุโบสถมีรูปแบบสถาปัตยกรรมสมัยใหม่ ออกแบบโดยนิธิ สถาปิตานนท์ เริ่มต้นออกแบบเมื่อ พ.ศ. 2555 จุดเริ่มต้นของการออกแบบเริ่มต้นจากพระสงฆ์รูปหนึ่งเข้ามาที่สำนักงานบริษัทเอ 49 ได้เล่าว่า เห็นงานที่นิธิออกแบบอุโบสถวัดสุนันทวนาราม จังหวัดกาญจนบุรี จึงมีความประสงค์ให้ออกแบบเช่นเดียวกับวัดดังกล่าว เป็นสถานที่ปฏิบัติธรรมที่เน้นความเรียบง่าย ไม่มีช่อฟ้า ใบระกา ลวดลายไทย วัสดุเรียบง่าย เป็นธรรมชาติ ใช้เวลาออกแบบเกือบ 1 ปี พระสงฆ์รูปดังกล่าวได้เข้ามาพบและขอเวลาปลีกวิเวกปฏิบัติธรรม หลังจากนั้นอีกหลายเดือนไม่มีใครติดต่อเข้ามา ท่านหายไปไม่มีใครสามารถติดต่อได้ ญาติโยมที่เข้ามาติดต่อด้วยก็ไม่ทราบว่าท่านหายไปไหน ทราบแต่ว่าคงเข้าไปในป่าลึก จากนั้นได้ทำการก่อสร้างจนแล้วเสร็จ อุโบสถประดิษฐานพระพุทธรูปปางมารวิชัย ขนาด 69 นิ้ว

**อ้างอิง**
ป่าพิชัยวัฒนมงคล
วัดเรืองเวชมงคล

วัดเรืองเวชมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านดาบ ตำบลบ้านใหม่ อำเภอปากเกร็ด จังหวัดนนทบุรี ปัจจุบันมีพระอธิการสมบูรณ์ กิตฺติคุโณ เป็นเจ้าอาวาส
วัดเรืองเวชมงคลสร้างขึ้นเมื่อวันที่ 21 เมษายน พ.ศ. 2500 โดยนายสนั่น ทิมเรืองเวช เป็นผู้บริจาคที่ดินและดำเนินการสร้าง คำว่า "เรืองเวช" ในชื่อวัดได้มาจากส่วนหนึ่งของนามสกุลผู้สร้าง ต่อด้วยคำว่า "มงคล" เป็น "วัดเรืองเวชมงคล" มีความหมายว่า "วัดที่สร้างขึ้นเป็นนิมิตมงคลของตระกูลทิมเรืองเวช" วัดได้รับการประกาศตั้งเป็นวัดที่ถูกต้องตามกฎหมายเมื่อวันที่ 24 มีนาคม พ.ศ. 2521 และได้รับพระราชทานวิสุงคามสีมาเมื่อวันที่ 8 กันยาน พ.ศ. 2531
อาคารและเสนาสนะสำคัญประกอบด้วยอุโบสถ สร้างเมื่อ พ.ศ. 2526 ลักษณะทรงไทย ขนาด 4 ห้อง กุฏิสงฆ์ เป็นอาคารทรงไทย และศาลาการเปรียญ สร้างเมื่อ พ.ศ. 2520

**อ้างอิง**
เรืองเวชมงคล
วัดตาล (จังหวัดนนทบุรี)

วัดตาล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งตะวันตกของแม่น้ำเจ้าพระยา ในหมู่ที่ 1 บ้านตาล ตำบลบางตะไนย์ อำเภอปากเกร็ด จังหวัดนนทบุรี
วัดตาลสร้างขึ้นเมื่อ พ.ศ. 2322 โดยชาวมอญที่อพยพเข้ามาพึ่งพระบรมโพธิสมภารสมเด็จพระเจ้าตากสินมหาราช ได้ร่วมกันสร้างวัดนี้ เนื่องจากชาวมอญที่มาตั้งหลักแหล่งอยู่ในบริเวณนี้มาจากกวานตาหรือบ้านตาลซึ่งเป็นตำบลหนึ่งในเมืองมอญ และในบริเวณที่สร้างวัดมีต้นตาลมากเหมือนเช่นที่บ้านตาลในเมืองมอญ จึงเรียกชื่อวัดว่า "วัดตาล" (หรือ "เภี่ยะตา" ในภาษามอญ) ต่อมาเมื่อ พ.ศ. 2371 ในสมัยพระบาทสมเด็จพระนั่งเกล้าเจ้าอยู่หัว เจ้าพระยามหาโยธา (ทอเรียะ คชเสนี) นำชาวมอญเข้ามาพึ่งพระบรมโพธิสมภาร จึงโปรดเกล้าฯ ให้มาอยู่บริเวณใกล้วัดตาลและวัดบางตะไนย์ วัดตาลได้รับพระราชทานวิสุงคามสีมาเมื่อวันที่ 27 ตุลาคม พ.ศ. 2423 ในสมัยพระบาทสมเด็จพระจุลจอมเกล้าเจ้าอยู่หัว
อาคารเสนาสนะได้แก่ อุโบสถ สร้างเมื่อ พ.ศ. 2322 เป็นอาคารคอนกรีตเสริมเหล็กทรงไทย ศาลาการเปรียญ สร้างเมื่อ พ.ศ. 2532 เป็นอาคารคอนกรีตเสริมเหล็ก หอสวดมนต์ สร้างเมื่อ พ.ศ. 2522 เป็นอาคารไม้ กุฏิสงฆ์ เป็นอาคารไม้ ศาลาอเนกประสงค์ สร้างเมื่อ พ.ศ. 2547 และศาลาบำเพ็ญกุศล สร้างด้วยคอนกรีตเสริมเหล็ก ส่วนปูชนียวัตถุมีพระประธานประจำอุโบสถปางมารวิชัยและพระประธานประจำศาลาการเปรียญปางสมาธิ สร้างเมื่อ พ.ศ. 2532

**อ้างอิง**
ตาล
ตาล
สตีเฟน สเตรนจ์ (จักรวาลภาพยนตร์มาร์เวล)

สตีเฟน สเตรนจ์ (Stephen Strange) เป็นตัวละครที่แสดงโดย เบเนดิกต์ คัมเบอร์แบตช์ ในแฟรนไชส์ภาพยนตร์จักรวาลภาพยนตร์มาร์เวล (MCU) ซึ่งสร้างจากตัวละครมาร์เวลคอมิกส์ที่มีชื่อเดียวกัน ซึ่งเป็นศัลยแพทย์ที่เก่งแต่หยิ่งผยอง ผู้ซึ่งได้เรียนรู้ศิลปะลึกลับหลังจากต้องเลิกอาชีพเนื่องจากประสบอุบัติเหตุรถชน สเตรนจ์ปรากฏตัวครั้งแรกในฐานะตัวละครหลักในภาพยนตร์ชื่อเดียวกันที่ออกฉายในปี พ.ศ. 2559 และในปี พ.ศ. 2564 ได้ปรากฏตัวมากมายในภาพยนตร์อีกสองเรื่อง ได้แก่ อเวนเจอร์ส: มหาสงครามล้างจักรวาล และ อเวนเจอร์ส: เผด็จศึก และการปรากฏตัวเป็นคามีโอในเรื่อง ธอร์: ศึกอวสานเทพเจ้า คาดว่าสเตรนจ์จะปรากฏตัวในบทสนับสนุนในเรื่อง สไปเดอร์-แมน: โน เวย์ โฮม ซึ่งมีกำหนดฉายในปลายปี พ.ศ. 2564 และจะเป็นตัวละครหลักอีกครั้งในเรื่อง ดอกเตอร์สเตรนจ์อินมัลติเวิร์สออฟแมดเนส ซึ่งมีกำหนดฉายในปี พ.ศ. 2565

**อ้างอิง**
หมวดหมู่:ตัวละครในจักรวาลภาพยนตร์มาร์เวล
หมวดหมู่:ตัวละครในบันเทิงคดีที่สามารถควบคุมเวลา
หมวดหมู่:ตัวละครที่เป็นพ่อมด
หมวดหมู่:ตัวละครในบันเทิงคดีที่มีความสามารถเกี่ยวกับการครอบครองวิญญาณหรือสลับร่าง
หมวดหมู่:ตัวละครที่เป็นนักลวงตา
หมวดหมู่:ตัวละครในบันเทิงคดีที่มาอาศัยอยู่ในเวลา
หมวดหมู่:ตัวละครในบันเทิงคดีที่สามารถลอยตัว
แซม วิลสัน (จักรวาลภาพยนตร์มาร์เวล)

แซม วิลสัน (Sam Wilson) เป็นตัวละครที่แสดงโดย แอนโทนี แมกกี ในแฟรนไชส์ภาพยนตร์จักรวาลภาพยนตร์มาร์เวล (MCU) ซึ่งสร้างจากตัวละครมาร์เวลคอมิกส์ที่มีชื่อเดียวกันและรู้จักกันทั่วไปในชื่อ ฟอลคอน
แมกกีปรากฏตัวครั้งแรกในฐานะตัวละครในภาพยนตร์เรื่อง กัปตันอเมริกา: มัจจุราชอหังการ ปี ค.ศ. 2014  ในภาพยนตร์วิลสันเป็นทหารผ่านศึกของหน่วยกู้ภัยทางอากาศ กองทัพอากาศสหรัฐที่บินโดยใช้เจ็ตแพ็คที่มีปีกประกบกัน แมกกีกลับมารับบทใหม่ในภาพยนตร์ปี ค.ศ. 2015 เรื่อง อเวนเจอร์ส: มหาศึกอัลตรอนถล่มโลก,  และ มนุษย์มดมหากาฬ, ภาพยนตร์ปี ค.ศ. 2016 กัปตันอเมริกา: ศึกฮีโร่ระห่ำโลก, ภาพยนตร์ปี ค.ศ. 2018 อเวนเจอร์ส: มหาสงครามล้างจักรวาล, และภาพยนตร์ปี ค.ศ. 2019 อเวนเจอร์ส: เผด็จศึก Redwing ปรากฏตัวครั้งแรกใน Civil War ในฐานะหุ่นยนต์หุ่นยนต์รูปนกของฟอลคอน ใน อเวนเจอร์ส: เผด็จศึก สตีฟ โรเจอร์สที่สูงอายุได้ส่งโล่และเสื้อคลุมของกัปตันอเมริกาให้วิลสัน ตัวละครนี้มีกำหนดจะปรากฏในบทบาทนำในซีรีส์ของดิสนีย์+เรื่อง เดอะฟอลคอนและเดอะวินเทอร์โซลเจอร์

**อ้างอิง**
หมวดหมู่:ตัวละครในจักรวาลภาพยนตร์มาร์เวล
หมวดหมู่:ตัวละครในกัปตันอเมริกา
หมวดหมู่:ตัวละครในบันเทิงคดีจากรัฐลุยเซียนา
หมวดหมู่:ยอดมนุษย์อเมริกันเชื้อสายแอฟริกา
หมวดหมู่:ตัวละครที่เป็นนักสู้ด้วยโล่
หมวดหมู่:ตัวละครที่เป็นทหาร
หมวดหมู่:ตัวละครที่เป็นผู้ทำตัวเป็นศาลเตี้ย
หมวดหมู่:ตัวละครในบันเทิงคดีที่มาอาศัยอยู่ในเวลา
ซิฟ (จักรวาลภาพยนตร์มาร์เวล)

ซิฟ (Sif) เป็นตัวละครที่แสดงโดย เจมี อเล็กซานเดอร์ ในจักรวาลภาพยนตร์มาร์เวล (MCU) ซึ่งสร้างจากตัวละครมาร์เวลคอมิกส์ที่มีชื่อเดียวกันซึ่งสร้างโดย สแตน ลี และ แจ็ก เคอร์บี ซึ่งมีพื้นฐานมาจาก ซิฟแห่งประมวลเรื่องปรัมปรานอร์ส เธอนักรบชั้นนำของแอสการ์ดและเพื่อนในวัยเด็กและพันธมิตรที่ซื่อสัตย์ของธอร์และโลกิ เธอถูกสร้างขึ้นเพื่อภาพยนตร์เรื่อง ธอร์ เทพเจ้าสายฟ้า (2011) หลังจากรับบทใน ธอร์ เทพเจ้าสายฟ้าโลกาทมิฬ (2013) แล้ว อเล็กซานเดอร์ก็ได้เซ็นสัญญาเพื่อกลับมาแสดงในเรื่อง ชี.ล.ด์. ทีมมหากาฬอเวนเจอร์ส สองตอน (พ.ศ. 2557–2558) อเล็กซานเดอร์จะรับบทนำใน ธอร์: เลิฟแอนด์ธันเดอร์ (2022)

**อ้างอิง**
หมวดหมู่:ตัวละครในจักรวาลภาพยนตร์มาร์เวล
หมวดหมู่:ตรุษญี่ปุ่น

หมวดหมู่:วัฒนธรรมญี่ปุ่น
หมวดหมู่:ประเพณีญี่ปุ่น
หมวดหมู่:วันหยุดในญี่ปุ่น
หมวดหมู่:วันสำคัญทางศาสนาพุทธ
หมวดหมู่:การฉลองปีใหม่
หมวดหมู่:วันสำคัญในเดือนมกราคม
หมวดหมู่:ตรุษเกาหลี

หมวดหมู่:วัฒนธรรมเกาหลี
หมวดหมู่:ประเพณีเกาหลี
หมวดหมู่:วันหยุดในเกาหลี
หมวดหมู่:เทศกาลในประเทศเกาหลี
หมวดหมู่:วันสำคัญทางศาสนาพุทธ
หมวดหมู่:การฉลองปีใหม่
หมวดหมู่:วันสำคัญในเดือนมกราคม
หมวดหมู่:วันสำคัญในเดือนกุมภาพันธ์
หมวดหมู่:ตรุษญวน

หมวดหมู่:วัฒนธรรมเวียดนาม
หมวดหมู่:ประเพณีเวียดนาม
หมวดหมู่:วันหยุดในเวียดนาม
หมวดหมู่:ประเพณีเกี่ยวกับความตาย
หมวดหมู่:วันสำคัญทางศาสนาพุทธ
หมวดหมู่:การฉลองปีใหม่
หมวดหมู่:วันสำคัญในเดือนมกราคม
หมวดหมู่:วันสำคัญในเดือนกุมภาพันธ์
มอดูล:Location map/data/United Kingdom Wiltshire

return {
	name = 'วิลต์เชอร์',
	top = 51.72,
	bottom = 50.92,
	left = -2.40,
	right = -1.35,
	image = 'Wiltshire UK location map.svg',
	image1 = 'Wiltshire UK relief location map.jpg'
}
มอดูล:Location map/data/Wales Anglesey

return {
	name = 'แองเกิลซีย์',
	top = 53.45,
	bottom = 53.05,
	left = -4.75,
	right = -4.00,
	image = 'Isle of Anglesey UK location map.svg',
	image1 = 'Isle of Anglesey UK relief location map.jpg'
}
มอดูล:Location map/data/United Kingdom Cambridgeshire

return {
	name = 'เคมบริดจ์เชอร์',
	top = 52.75,
	bottom = 51.99,
	left = -0.53,
	right = 0.55,
	image = 'Cambridgeshire UK location map.svg',
	image1 = 'Cambridgeshire UK relief location map.jpg'
}
สถานีรถไฟใต้ดินฆาตโกปร

ฆาตโกปร (घाटकोपर; Ghatkopar) หรือชื่อเดิม วิโวฆาตโกปร (Vivo Ghatkopar) ตามขื่อผู้สนับสนุน เป็นสถานีรถไฟปลายทางฝั่งตะวันออกของสาย 1 มุมไบเมโทร สำหรับพื้นที่ย่านชานเมืองฆาตโกปรของนครมุมไบ ประเทศอินเดีย เปิดให้บริการในวันที่ 8 มิถุนายน 2014 และเป็นสถานีที่มีผู้เข้าใช้บริการมากที่สุดในสาย 1 ด้วยจำนวนผู้เข้าใช้บริการต่อวันที่ 94,053 คนในเดือนกุมภาพันธ์ 2017
สถานีนี้เชื่อมต่อกับทางตะวันตกของสถานีรถไฟฆาตโกปรด้วยสะพานเดินเท้าความยาว 12 เมตร

**อ้างอิง**
หมวดหมู่:สถานีรถไฟใต้ดินมุมไบ
มอดูล:Adjacent stations/i18n

local p = {}
p = {
	'th-TH' = {
		'preceding' = function(s)
			return s and s .. 'ก่อนหน้า'
		end,
		'following' = function(s)
			return s and s .. 'ต่อไป'
		end,
		'stop_noun' = 'สถานี',
		'nonstop_past' = function(s)
			return s and s .. 'ไม่หยุดรับที่นี่'
		end,
		'nonstop_present' = function(s)
			return s and s .. 'ไม่หยุดรับที่นี่'
		end,
		'comma' = function(s)
			return s and ', ' .. s
		end,
		'or' = function(s)
			return s and ' หรือ ' .. s
		end,
		'via-first' = false, -- If the «via» text comes before termini, change to «true»
		'via' = function(s)
			return s and ' ผ่าน ' .. s
		end,
		'comma-format' = ',%s+',
		'or-format' = '%s+or%s+',
		'via-format' = '%s+via%s+(.+)$', -- first match is station name
		'towards' = function(s)
			return s and 'มุ่งหน้า ' .. s
		end,
		'through' = function(s)
			return s and 'มุ่งหน้าสู่ ' .. s
		end,
		'reverse' = 'ทิศทางสวนกัน',
		'oneway' = 'ทิศทางเดียว',
		'terminus' = 'สถานีปลายทาง',
		'transfer' = function(s)
			return s and 'เชื่อมต่อที่ ' .. s
		end,
		'error_duplicate' = function(s)
			return s and 'Same row number used multiple times for ' .. s
		end,
		'error_format' = 'Station format table missing in data page',
		'error_line' = 'Lines table missing in data module',
		'error_missing' = function(s)
			return s and '"' .. (s or ) .. '" is missing from the data page'
		end,
		'error_unknown' = function(s)
			return s and 'Unknown line "' .. (s or ) .. '"'
		end
	}
}
return p
แม่แบบ:กล่องข้อมูล สถานี/styles.css

.ib-station-name {
	display: table-cell;
	vertical-align: middle
}
@media only screen and (min-width: 720px) {
	.ib-station {
		width: 25.5em;
	}
	
	.ib-station-name {
		width: inherit;
	}
}
มอดูล:Parameter validation/default config

function create(cat, msg) 
	return mw.ustring.format("", cat) .. create_message(msg)
end
function create_message(msg) 
	return require('Module:If preview')._warning({
		mw.ustring.format("templatename ใช้%s.", msg)
	})
end
local options = {
	"undeclared" = create("unknown", 'พารามิเตอร์ที่ไม่รู้จัก: paramname'),
	"deprecated" = create("deprecated", 'พารามิเตอร์เลิกใช้: paramname'),
	"duplicate" = create("duplicate", 'พารามิเตอร์ที่ซ้ำ: paramandvalue'),
	"doc-subpage" = "doc",
}
local result = {
	0 = options,
	2 = options,
	4 = options,
	6 = options,
	10 = options,
	12 = options,
	14 = options,
}
return result
ลากูนบัวดา

ลากูนบัวดา (Buada Lagoon) เป็นทะเลสาบขนาดใหญ่ที่สุดและทะเลสาบที่แท้จริงเพียงแห่งเดียวของประเทศนาอูรู ซึ่งเป็นสาธารณรัฐอิสระขนาดเล็กตั้งอยู่ในเขตโอเชียเนีย ทะเลสาบตั้งอยู่ในเขตบัวดา ซึ่งเป็นที่มาของชื่อ แม้จะเรียกว่าลากูน แต่หากพิจารณาอย่างเข้มงวดแล้ว ทะเลสาบแห่งนี้มิใช่ลากูน เนื่องจากไม่มีพื้นที่ส่วนใดเชื่อมต่อกับทะเล ทว่าน้ำในทะเลสาบมีลักษณะของน้ำกร่อยอยู่เล็กน้อย ในอดีตชาวนาอูรูใช้ประโยชน์จากทะเลสาบในการทำประมง โดยใช้เป็นพื้นที่เลี้ยงปลาอีบีจาเพื่อนำมาใช้ในการบริโภค การทำประมงดังกล่าวดำเนินเรื่อยมาหลายศตวรรษ จนเลิกดำเนินการในช่วงทศวรรษ 1960 อย่างไรก็ตามมีความพยายามหลายครั้งในการฟื้นฟูกิจการประมง แม้ว่าจะเผชิญกับปัญหามลพิษทางน้ำก็ตาม
แหล่งน้ำจืดในนาอูรูมีจำกัด โดยมีเพียงแหล่งน้ำใต้ดินขนาดเล็ก, ทะเลสาบใต้ดิน (บ่อน้ำโมควา) และลากูนบัวดา ซึ่งเป็นแหล่งน้ำจืดบนดินเพียงแห่งเดียวเท่านั้น นอกจากนี้นาอูรูยังเป็นประเทศที่ไม่มีแม่น้ำอีกด้วย

**พืช**
ข้อมูลเกี่ยวกับพืชทะเลสาบบริเวณลากูนบัวดามีอยู่น้อยมาก อย่างไรก็ตามมีการยืนยันว่าในทะเลสาบมีผักตบชวาอยู่เมื่อไม่นานมานี้
พืชที่ขึ้นอยู่โดยรอบทะเลสาบเป็นส่วนที่เหลือของป่าฝนที่เคยครอบคลุมกว่าร้อยละ 90 ของพื้นที่เกาะก่อนที่จะเกิดการทำเหมืองฟอสเฟตอย่างเข้มข้นในคริสต์ศตวรรษที่ 20 ในพื้นที่ขนาด 40 เฮคตาร์ ที่มีสภาพน้ำขังใต้ผิวดินที่อุดมสมบูรณ์ พบพืชจำพวกกระทิง (Calophyllum inophyllum) รวมไปถึงพืชวงศ์เข็ม เช่น โกงกางหูช้าง เป็นต้น, Premna serratifolia, หูกวาง, มะกล่ำตาช้าง, นุ่น, ไมยราบ, มะม่วง, ตีนเป็ดทราย, มะพร้าว ส่วนพืชไม่พุ่มที่พบส่วนใหญ่ประกอบด้วยพืชสกุล Scaevola โดยเฉพาะอย่างยิ่งรักทะเล, ยอ, ตำเสาหนู, Physalis angulata และเฟิร์น เช่น Phymatosorus scolopendria และ Nephrolepis biserrata รวมไปถึงพืชกาฝากอย่างสังวาลย์พระอินทร์ บริเวณพื้นที่เปิดโล่งมีพืชจำพวก Glochidion societatis ส่วนบริเวณหนองน้ำมีพืชสกุลกก (Cyperus javanicus และ Cyperus compressus), คุณนายตื่นสายและผักบุ้ง โดยพื้นที่ในส่วนนี้ถูกทำลายลงไปมากในช่วงที่นาอูรูอยู่ภายใต้การปกครองของจักรวรรดิญี่ปุ่นในช่วงสงครามโลกครั้งที่สอง นอกจากนี้ยังพบพืชนำเข้าหลายชนิดเช่น ฝรั่ง, ผกากรอง, Grona triflora, Chamaesyce hirta ซึ่งการเข้ามาของพืชเหล่านี้นำไปสู่ปัญหาการรบกวนทางระบบนิเวศ

**อ้างอิง**
หมวดหมู่:ประเทศนาอูรู
หมวดหมู่:ก็อตเซเวน

หมวดหมู่:หมวดหมู่วิกิพีเดียตั้งชื่อตามกลุ่มดนตรีของเกาหลีใต้
หมวดหมู่:ศิลปินสังกัดเจวายพีเอนเตอร์เทนเมนต์
หมวดหมู่:กลุ่มดนตรีป็อปสัญชาติเกาหลีใต้

หมวดหมู่นี้มีไว้สำหรับกลุ่มดนตรีสัญชาติเกาหลีใต้ที่แสดงดนตรีป็อป สำหรับนักแสดงสัญชาติเกาหลีและนักแสดงที่ไม่ใช่สัญชาติเกาหลีของเคป็อป ดู กลุ่มดนตรีเคป็อป
กลุ่ม
ป็อป
กลุ่ม
ฟ้าผ่ารูปบอล

ภาพแสดงในปี ค.ศ. 1901 
ฟ้าผ่ารูปบอล (Ball lightning) เป็นปรากฏการณ์ไฟฟ้าในบรรยากาศที่ยังอธิบายทางวิทยาศาสตร์ไม่ได้
มาจากรายงานเกี่ยวกับวัตถุเรืองแสง มีรูปกลม มีขนาด/เส้นผ่าศูนย์กลางต่างๆ จากเท่าเม็ดถั่วจนถึงหลายเมตร
ปกติจะมากับพายุฟ้าคะนอง โดยดำรงอยู่นานกว่าฟ้าผ่าซึ่งอยู่ไม่ถึงวินาที
รายงานต้นๆ อ้างว่า ลูกบอลเช่นนี้ในที่สุดก็จะระเบิด บางครั้งอาจทำให้ถึงตาย แล้วทิ้งกลิ่นเหม็นของกำมะถันไว้

**อ้างอิง**
หมวดหมู่:ภูมิอากาศ
หมวดหมู่:ฟิสิกส์พลาสมา
หมวดหมู่:ปัญหาทางฟิสิกส์ที่ยังแก้ไม่ได้
ไอเดนทิฟาย (อัลบั้ม)

ไอเดนทิฟาย (Identify) เป็นสตูดิโออัลบั้มเต็มชุดแรกของวงบอยแบนด์เกาหลีใต้ ก็อตเซเวน เปิดตัวเมื่อวันที่ 18 พฤศจิกายน ค.ศ. 2014 เพลง "하지하지마 (Stop Stop It)" ถูกใช้ในการโปรโมตอัลบั้ม

**รายชื่อเพลง**

**อ้างอิง**
หมวดหมู่:อัลบั้มเพลงในปี พ.ศ. 2557
หมวดหมู่:เพลงในปี พ.ศ. 2557
หมวดหมู่:ซิงเกิลในปี พ.ศ. 2557
หมวดหมู่:อัลบั้มเพลงของค่ายเจวายพีเอนเตอร์เทนเมนต์
วัดลำพะอง

วัดลำพะอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงลำผักชี เขตหนองจอก กรุงเทพมหานคร มีที่ดินตั้งวัดเนื้อที่ 18 ไร่ 3 งาน 95 ตารางวา ที่ธรณีสงฆ์จำนวน 4 แปลง เนื้อที่ทั้งสิ้น 70 ไร่ 2 งาน 32 ตารางวา ปัจจุบันมีเจ้าอาวาส คือ พระครูนิวิฐธรรมสุนทร (สุวรรณ)
วัดลำพะองสร้างขึ้นประมาณ พ.ศ. 2408 โดยมีจีนรอต หรือจีนรวด และนางเทศอุทิศที่ดินให้เป็นที่สร้างวัดได้ขนานนามวัดตามภูมิประเทศที่ตั้งวัด วัดได้รับพระราชทานวิสุงคามสีมาเมื่อวันที่ 4 เมษายน พ.ศ. 2432 เขตวิสุงคามสีมากว้าง 9 วา ยาว 13 วา และได้ประกอบพิธีผูกพัทธสีมาเมื่อ พ.ศ. 2435 ด้านการศึกษา ทางวัดได้เปิดสอนโรงเรียนพระปริยัติธรรมตั้งแต่ พ.ศ. 2474 ภายในวัดยังมีโรงเรียนและสถานีอนามัย
อาคารเสนาสนะ ได้แก่ อุโบสถกว้าง 6 เมตร ยาว 18 เมตร หลังคา 2 ชั้น ซ่อมแซมใหม่เมื่อ พ.ศ. 2500 กุฏิสงฆ์จำนวน 10 หลัง กว้าง 5 เมตร ยาว 9 เมตร เท่ากันทุกหลัง อาคารสร้างด้วยไม้ หลังคามุงกระเบื้องและสังกะสี ศาลาการเปรียญกว้าง 14 เมตร ยาว 30 เมตร สร้างเมื่อ พ.ศ. 2501

**รายนามเจ้าอาวาส**
 เจ้าอธิการเผือก- พระอุปัจฉาย์เดช- พระอธิการทองคำ- พระอธิการแปลก- พระครูวิจิตรสุตาคม- พระครูนิวิฐธรรมสุนทร (สุวรรณ)- พระครูพิศิษฐ์สุตาคม (พิเชษฐ สุชีโว)

**อ้างอิง**
ลำพะอง
วัดลำวังคาสุทธาวาส

วัดลำวังคาสุทธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงลำต้อยติ่ง เขตหนองจอก กรุงเทพมหานคร
วัดลำวังคาสุทธาวาสสร้างเมื่อประมาณ พ.ศ. 2430 โดยนายอ่วมและนางจ่าง บริจาคที่ดินและดำเนินการสร้างวัดร่วมกับชาวบ้าน ชาวบ้านนิยมเรียกว่า วัดเขมร ส่วนนามวัดในปัจจุบันขนานนามตามภูมิประเทศที่ตั้งวัดว่า "วัดลำวังคาสุทธาวาส" ได้รับพระราชทานวิสุงคามสีมาเมื่อวันที่ 29 สิงหาคม พ.ศ. 2446 และได้ประกอบพิธีผูกพัทธสีมาเมื่อวันที่ 13 กุมภาพันธ์ พ.ศ. 2456 ด้านการศึกษา ทางวัดได้เปิดสอนโรงเรียนพระปริยัติธรรมตั้งแต่ พ.ศ. 2499
อาคารเสนาสนะและสิ่งก่อสร้างในวัด ได้แก่ อุโบสถกว้าง 18 เมตร ยาว 30 เมตร สร้างเมื่อ พ.ศ. 2446 มีพื้นคอนกรีต มุมกระเบื้องเหลี่ยม กุฏิสงฆ์จำนวน 8 หลัง สร้างเป็นอาคารไม้ 2 หลัง ศาลาการเปรียญกว้าง 14 เมตร ยาว 30 เมตร สร้างเมื่อ พ.ศ. 2509 หอสวดมนต์กว้าง 17 เมตร ยาว 19 เมตร สร้างเมื่อ พ.ศ. 2503 ปูชนียวัตถุทีสำคัญ ได้แก่ พระประธานและพระพุทธรูปปางห้ามญาติ พระโมคคัลลานะและพระสารีบุตร 

**รายนามเจ้าอาวาส**
 พระอาจารย์นก- พระอาจารย์พ่วง- พระอาจารย์น่วม- พระอาจารย์อึ่ง- พระอาจารย์เกตุ- พระอาจารย์อินทร์- พระอาจารย์เย็น- พระอาจารย์ขาว- พระอาจารย์ประมวล- พระครูสิทธิพรหมคุณ

**อ้างอิง**
ลำวังคาสุทธาวาส
หมวดหมู่:โบราณสถานในเขตหนองจอก
วัดใหม่ช่องลม

วัดใหม่ช่องลม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางกะปิ เขตห้วยขวาง กรุงเทพมหานคร มีที่ดินเนื้อที่ 6 ไร่ 5 ตารางวา ทิศเหนือติดต่อกับถนนเพชรบุรี ทิศใต้ติดต่อกับคลองแสนแสบ มีที่ธรณีสงฆ์ 1 แปลง เนื้อที่ 1 ไร่ 2 งาน 84 ตารางวา
วัดใหม่ช่องลมสร้างเมื่อ พ.ศ. 2411 ไม่ทราบนามและประวัติผู้สร้าง ได้รับพระราชทานวิสุงคามสีมาเมื่อ พ.ศ. 2423 ได้รับพระราชทานวิสุงคามสีมาครั้งหลังเมื่อวันที่ 9 พฤษภาคม พ.ศ. 2534 ด้านการศึกษา วัดได้เปิดสอนโรงเรียนพระปริยัติธรรมตั้งแต่ พ.ศ. 2497 นอกจากนั้นยังมีโรงเรียนระดับประถมศึกษาสังกัดกรมสามัญศึกษา ซึ่งเจ้าจอมสมบูรณ์สร้างถวายวัดประมาณ พ.ศ. 2452 ต่อมา พ.ศ. 2502 ได้สร้างอาคารเรียนไม้ทรงไทย 2 ชั้น และ พ.ศ. 2504 กรมสามัญศึกษาได้มาสร้างอาคารเรียนเป็นตึกคอนกรีตเสริมเหล็ก 2 ชั้น โดยเปิดสอนถึงระดับประถมปีที่ 6
ภายในวัดประกอบด้วยอาคารเสนาสนะ ได้แก่ อุโบสถกว้าง 6 เมตร ยาว 12 เมตร ก่ออิฐถือปูนโดยไม่ได้เสริมเหล็กมีเพิงทางด้านหน้าและหลัง ภายในประดิษฐานพระสยัมภูสุวัณโณภาส เป็นพระพุทธรูปปางมารวิชัย สร้างด้วยทองเหลืองขัดมันหน้าตักกว้าง 42 นิ้ว กุฏิสงฆ์จำนวน 6 หลัง เป็นอาคารคอนกรีต ทรงไทยประยุกต์ ศาลาการเปรียญคอนกรีต 2 ชั้น สร้างเมื่อ พ.ศ. 2511

**อ้างอิง**
ใหม่ช่องลม
มิเชล เฮิร์ด

มิเชล เฮิร์ด (Michelle Hurd; เกิด 21 ธันวาคม พ.ศ. 2509) เป็นนักแสดงหญิงชาวอเมริกันที่มีผลงานทางโทรทัศน์ เธอได้รับการยอมรับครั้งแรกจากการรับบท โมนิก เจฟฟรีส์ ในซีรีส์การสืบสวนคดีของเจ้าหน้าที่ตำรวจเรื่อง ลอว์แอนด์ออร์เดอร์ : หน่วยสืบสวนคดีอุกฉกรรจ์พิเศษ (2542-2544) จากนั้นมาเธอได้แสดงเป็น อาธีนา บาร์นส์ ในละครชุดเรื่อง Leap Years (2001), รับบท คอลลีน แมนัส ในซีรีส์ดราม่าอาชญากรรมเรื่อง The Glades (2010–2013), แสดงเป็น ลินดาเบตส์ เอเมอรี ในซีรีส์คอมเมดี-สยองขวัญเรื่อง ผีอมตะ (2016) และ เอลเลน "เชฟเพิร์ด" บริกส์ ในซีรีส์ดราม่าอาชญากรรมเรื่อง สาวรอยสัก กับดักมรณะ (2015–2018) ปัจจุบันเธอรับบทเป็น ราฟฟี มูซิเกอร์ ในซีรีส์นิยายวิทยาศาสตร์เรื่อง สตาร์ เทรค: พิคาร์ด (ค.ศ. 2020-ปัจจุบัน)

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2509
หมวดหมู่:จักรวาลภาพยนตร์มาร์เวล
วัดศรีวารีน้อย

วัดศรีวารีน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศีรษะจรเข้ใหญ่ อำเภอบางเสาธง จังหวัดสมุทรปราการ ที่ดินที่ตั้งวัดมีเนื้อที่ 62 ไร่ 89 ตารางวา ปัจจุบันพระครูปลัดสุวัฒนกวีคุณ (หลวงพ่อพระมหานิพล สิริธมฺโม ป.ธ.3) เป็นเจ้าอาวาส
วัดศรีวารีน้อยตั้งวัดเมื่อ พ.ศ. 2441 โดยผู้ใจบุญ ถวายที่ดินให้สร้างวัดแก่พระภิกษุ ฉิม นุชสา เดิมมีนามว่า วัดจรเข้น้อย เพราะวัดอยู่ในเขตติดต่อระหว่างตำบลศีรษะจรเข้น้อยกับตำบลศีรษะจรเข้ใหญ่ ต่อมาในปี พ.ศ. 2461 ได้เปลี่ยนชื่อเป็น "วัดศรีวารีน้อย" แต่ชาวบ้านนิยมเรียกมาแต่เดิมว่า วัดใหม่หลวงพ่อฉิม วัดได้รับพระราชทานวิสุงคามสีมา เมื่อประมาณ พ.ศ. 2461 เขตวิสุงคามสีมากว้าง 20 เมตร ยาว 40 เมตร ได้ผูกพัทธสีมาเมื่อประมาณ พ.ศ. 2461 
อาคารเสนาสนะได้แก่ อุโบสถหินอ่อน มณฑป กุฏิ หอฉัน วิหารหลวงปู่ทวด และศาลาสวดพระอภิธรรม ปูชนียวัตถุที่สำคัญ ได้แก่ รูปหล่อหลวงพ่อเสือ หลวงพ่อหมอ และรูปปั้นสมเด็จพระพุฒาจารย์ (โต พฺรหฺมรํสี) และรูปปั้นหลวงปู่ทวดองค์ใหญ่ บริเวณวัดยังมีตลาดน้ำ

**อ้างอิง**
ศรีวารีน้อย
วัดมงคลโคธาวาส

วัดมงคลโคธาวาส หรือ วัดหลวงพ่อปาน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองด่าน อำเภอบางบ่อ จังหวัดสมุทรปราการ อยู่ใกล้กับตลาดคลองด่าน ที่ดินที่ตั้งวัด มีเนื้อที่ 45 ไร่ 3 งาน 75 ตารางวา มีที่ธรณีสงฆ์ จำนวน 2 แปลง เนื้อที่ 45 ไร่ 2 งาน 38 ตารางวา
วัดมงคลโคธาวาสเริ่มสร้างเมื่อวันที่ 15 เมษายน พ.ศ. 2300 เดิมมีชื่อว่า วัดบางเหี้ยนอก ตามชื่อตำบลบางเหี้ย เพราะตำบลนี้มีเหี้ยอยู่จำนวนมาก ในสมัยกรุงศรีอยุธยาเป็นราชธานีนั้น ไทยกับพม่าได้ทำศึกสงครามรบพุ่งกันเป็นระยะเวลายาวนาน ทำให้ราษฎรกลุ่มหนึ่งซึ่งมีฐานะค่อนข้างดี เกิดความเบื่อหน่ายในการรบทัพจับศึกได้อพยพหนีภัยสงคราม พาครอบครัวมาตั้งถิ่นฐานบ้านเรือนอยู่ใกล้กับแม่น้ำบางเหี้ย มีชื่อเรียกว่า โคกเศรษฐี (ปัจจุบันเรียกว่า บ้านสามเรือน) ประชาชนได้ช่วยกันสร้างวัด
ต่อมาพระบาทสมเด็จพระจุลจอมเกล้าเจ้าอยู่หัว ในครั้งพระองค์เสด็จมาประทับแรมอยู่ที่ประตูกั้นน้ำแม่น้ำบางเหี้ย (ประตูระบายน้ำชลหารพิจิตรในปัจจุบัน) เป็นเวลา 3 คืน เมื่อต้นปี พ.ศ. 2452 และได้สนทนาธรรมกับหลวงปู่ปาน เป็นที่สำราญพระราชหฤทัย พระองค์ได้พระราชทานสมณศักดิ์ถวายหลวงปู่ปานเป็น พระครูพิพัฒนิโรธกิจ (ปาน) ต่อมาวัดได้เปลี่ยนชื่อมาเป็น "วัดมงคลโคธาวาส" แต่ประชาชนทั่วไปยังติดเรียกขานกันว่า "วัดหลวงพ่อปาน" วัดได้รับวิสุงคามสีมาเมื่อวันที่ 19 มิถุนายน พ.ศ. 2512
รูปหล่อของหลวงพ่อปาน ซึ่งประดิษฐานอยู่ที่กุฏิของท่าน รูปหล่อนี้ทำขึ้นก่อนที่ท่านจะมรณภาพ ในวันขึ้น 5–7 ค่ำ เดือน 12 ของทุกปี จะมีการอัญเชิญรูปหล่อของหลวงพ่อปานไปจัดงานนมัสการและปิดทองหลวงพ่อปาน ณ ที่ว่าการอำเภอบางบ่อ

**รายนามเจ้าอาวาส**
 หลวงพ่อกัน - พระครูพิพัฒนิโรธกิจ (ปาน) - หลวงพ่อเรือน - พระครูสุทธิรัตน์ (ทอง) - พระปลัด แวว - พระครูมงคลสาธุวัฒน์ (ชื่น ธมฺมโชติ) - พระครูมงคลพิพัฒนคุณ (บรรจง เสตวณฺโณ) 

**อ้างอิง**
มงคลโคธาวาส
วัดสร่างโศก (จังหวัดสมุทรปราการ)

วัดสร่างโศก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองด่าน อำเภอบางบ่อ จังหวัดสมุทรปราการ ที่ดินที่ตั้งวัดมีเนื้อที่ทั้งหมด 11 ไร่ 3 งาน 60 ตารางวา 
วัดสร่างโศกสร้างขึ้นประมาณปี พ.ศ. 2300 ไม่ปรากฏหลักฐานว่าใครเป็นผู้สร้าง และได้รับการบูรณปฏิสังขรณ์ให้สมบูรณ์ เมื่อ พ.ศ. 2360 ตามหลักฐานของกรมที่ดิน ระวางที่ 41 ระบุชื่อวัดนี้ว่า วัดปากอ่าว แต่ชาวบ้านนิยมเรียกว่า วัดมอญ เพราะอยู่ใกล้คลองมอญและบริเวณนี้มีชาวมอญอาศัยอยู่มาก บ้างว่าวัดนี้มีชื่อ วัดอัฎฐวราราม  เพราะมีกุฏิ 8 หลัง บ้างก็เรียกว่า วัดอัศวราราม เพราะวัดนี้เป็นที่ตั้งกองทัพม้าของพระเจ้าตากสินมหาราช ต่อมาภายหลังได้รับการเปลี่ยนแปลงนามวัดใหม่ โดยสมเด็จพระมหาสมณเจ้า กรมพระยาปวเรศวริยาลงกรณ์ เป็น วัดเตลงรมณ์ หรือ วัดทะเลงลม ในปี พ.ศ. 2482 เปลี่ยนนามใหม่เป็น วัดโพธิ์ทอง จนในที่สุดทางราชการได้เปลี่ยนนามวัดเสียใหม่เป็น "วัดสร่างโศก" เพื่อให้สอดคล้องกับพระนามของพระองค์หญิงโศกสว่าง พระราชธิดาในพระบาทสมเด็จพระปิ่นเกล้าเจ้าอยู่หัว
ทางด้านการศึกษา วัดได้สร้างโรงเรียนพระปริยัติธรรมสำหรับพระภิกษุและสามเณร และให้ทางราชการสร้างโรงเรียนระดับประถมศึกษาในที่ดินวัด ในสมัยที่พระครูวิมลญาณ เป็นเจ้าอาวาส พ.ศ. 2537 ได้ทำการย้ายวัดจากฝั่งติดคลอง ข้ามมาอยู่อีกฝั่งถนนหนึ่ง เนื่องจากเกิดน้ำท่วมตลอด จนถึงทุกวันนี้ และในปี พ.ศ. 2545 ได้มีการสร้างอนุสาวรีย์สมเด็จพระเจ้าตากสินมหาราชขึ้น

**อ้างอิง**
สร่างโศก
สร่างโศก
วัดพระนอน (จังหวัดนนทบุรี)

วัดพระนอน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านคลองบางทอง ตำบลบางแม่นาง อำเภอบางใหญ่ จังหวัดนนทบุรี ที่ดินที่ตั้งวัดมีเนื้อที่ 4 ไร่ 2 งาน 18 ตารางวา ปัจจุบันเจ้าอาวาสคือ พระครูรัตนาสุตาภิรักษ์ (รตสีโล สมชาย แสงรัตน์)
วัดพระนอนสร้างขึ้นเมื่อ พ.ศ. 2388 ปูชนียวัตถุมีพระประธานประจำอุโบสถ นามว่า หลวงพ่อพระนอน และพระพุทธรูปนั่ง และมีเจดีย์อยู่ด้านซ้ายของอุโบสถ ชาวบ้านขนานนามวัดนี้ว่า "วัดพระนอน" โดยถือเอาเหตุที่วัดนี้มีพระนอนศักดิ์สิทธิ์มาแต่เดิม ในปีที่อำเภอบางใหญ่ประสบอุทกภัย สถานที่โดยรอบบริเวณวัดจะได้รับความเสียหายจากน้ำท่วม แต่น้ำไม่ท่วมบริเวณอุโบสถวัด วัดได้รับพระราชทานวิสุงคามสีมาเมื่อวันที่ 8 พฤษภาคม พ.ศ. 2440 วัดแห่งนี้รวมอยู่ในรายการท่องเที่ยวล่องแม่น้ำเจ้าพระยา ทำบุญไหว้พระเก้าวัดภายในจังหวัดนนทบุรี

**อ้างอิง**
พระนอน
วัดกำแพง (จังหวัดนนทบุรี)

วัดกำแพง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเขน อำเภอเมืองนนทบุรี จังหวัดนนทบุรี
วัดกำแพงสร้างขึ้นเมื่อ พ.ศ. 2220 เดิมมีชื่อว่า วัดส้มป่อย เป็นวัดเก่าแก่ในสมัยกรุงศรีอยุธยา ได้รับพระราชทานวิสุงคามสีมาเมื่อ พ.ศ. 2226 ได้รับการบูรณปฏิสังขรณ์เมื่อประมาณ พ.ศ. 2500 ในสมัยพระครูธรรมธรทวาย สีลธมฺโม เป็นเจ้าอาวาส ท่านได้สร้างศาสนวัตถุและเสนาสนะต่าง ๆ มากมาย หลังจากนั้นเจ้าอาวาสรูปต่อมาคือพระครูโกศลปริยัติวงศ์ (พระมหาญาณพงศ์ ถิรปุญฺโญ ป.ธ.๓) 
อาคารเสนาสนะได้แก่ อุโบสถ สร้างเมื่อ พ.ศ. 2226 เป็นอาคารคอนกรีตเสริมเหล็ก ศาลาการเปรียญ สร้างเมื่อ พ.ศ. 2514 เป็นอาคารคอนกรีตเสริมเหล็กทรงไทย กุฏิสงฆ์ เป็นอาคารไม้ อาคารครึ่งตึกครึ่งไม้ และอาคารคอนกรีตเสริมเหล็ก และศาลาบำเพ็ญกุศล สร้างด้วยคอนกรีตเสริมเหล็ก ส่วนปูชนียวัตถุ มีพระประธานประจำอุโบสถปางสมาธิ สร้างเมื่อ พ.ศ. 2226 พระประธานประจำศาลาการเปรียญปางสมาธิ สร้างเมื่อ พ.ศ. 2514 พระพุทธรูปพุทธลักษณะแบบพระพุทธชินราช

**อ้างอิง**
กำแพง
วัดเทพธงชัย

วัดเทพธงชัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางน้ำจืด อำเภอเมืองสมุทรสาคร จังหวัดสมุทรสาคร มีที่ดินตั้งวัดมีเนื้อที่ 8 ไร่ 1 งาน 88 ตารางวา ปัจจุบันมีพระครูสังฆรักษ์ปรีชา ธมฺมเตโช เป็นเจ้าอาวาส

**ประวัติ**
วัดเทพธงชัยตั้งเมื่อวันที่ 30 กันยายน พ.ศ. 2523 โดยมีนางลิ้นจี่ บริบูรณ์ เป็นผุ้บริจาคที่ดินเพื่อสร้างวัด ผู้ที่ริเริ่มสร้างขึ้นได้แก่ นายอำนวย คนร่างทรงเจ้าพ่อเทพ วัดได้รับพระราชทานวิสุงคามสีมาเมื่อวันที่ 3 กรกฎาคม พ.ศ. 2535 เขตวิสุงคามสีมากว้าง 60 เมตร ยาว 80 เมตร ด้านการศึกษา มีโรงเรียนพระปริยัติธรรมแผนกธรรมเปิดสอนเมื่อ พ.ศ. 2523
ในสมัยพระครูสังฆรักษ์ปรีชา ธมฺมเตโช เป็นเจ้าอาวาส ได้ทำการปฏิสังขรณ์บูรณะวัด โดยการถมพื้นวัดให้สูงขึ้น ดีดกุฎิพระภิกษุให้สูงขึ้นป้องกันน้ำท่วมขัง สร้างบ่อเลี้ยงปลา รวมถึงได้มีการสร้างเสนาสนะที่มั่นคงเพิ่มขึ้น เช่น สร้างศาลาการเปรียญ วิหาร ศาลาสวดพระอภิธรรม กุฏิพระภิกษุเพิ่มขึ้นอีก 3 หลัง ตลอดจนถึงได้มีการปลูกต้นไม้ในวัดให้ร่มรื่น 

**อาคารเสนาสนะ**
อาคารเสนาสนะได้แก่ อุโบสถภายในประดิษฐานพระพุทธรูปที่สร้างจำลองขึ้นคือ หลวงพ่อวัดไร่ขิง หลวงพ่อบ้านแหลม หลวงพ่อวัดเขาตะเครา หลวงพ่อโสธร และหลวงพ่อโตวัดบางพลี กุฏิสงฆ์ จำนวน 11 หลัง เป็นอาคารครึ่งตึกครึ่งไม้ และศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก

**รายนามเจ้าอาวาส**
 พระสุรินทร์ พ. พระครูสาครธรรมทัต พ.ศ. 2519–  - พระครูสังฆรักษ์ปรีชา ธมฺมเตโช

**อ้างอิง**
เทพธงชัย
หมวดหมู่:เรือบรรทุกอากาศยานของกองทัพเรือไทย

ไทย
บรรทุกอากาศยาน
หมวดหมู่:เรือบรรทุกอากาศยานของไทย
หมวดหมู่:กองการบินทหารเรือ
คอลบี มินิฟี

คอลบี มินิฟี (Colby Minifie; เกิด 31 มกราคม พ.ศ. 2535) เป็นนักแสดงหญิงชาวอเมริกัน เธอเริ่มแสดงเมื่ออายุสิบเอ็ดปีและเป็นนักวิชาการ YoungArts; เธอจบการศึกษาจากมหาวิทยาลัยแห่งเมืองนิวยอร์ก ในปี ค.ศ. 2014 เธอแสดงร่วมกับสถาบันเต้นรำแห่งชาติเป็นเวลาสี่ปี เธอเคยปรากฏตัวทั้งในและนอกละครบรอดเวย์ รวมทั้งในวงการโทรทัศน์และภาพยนตร์

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2535
หมวดหมู่:จักรวาลภาพยนตร์มาร์เวล
โรบิน เวเกิร์ต

โรบิน เวเกิร์ต (Robin Weigert; เกิด 7 กรกฎาคม พ.ศ. 2512) เป็นนักแสดงโทรทัศน์และภาพยนตร์ชาวอเมริกัน เธอมีชื่อเสียงจากการรับบท คาลามิตี เจน ในละครชุดทางโทรทัศน์เรื่อง เดดวูด (2547-2549) ซึ่งเธอได้รับการเสนอชื่อเข้าชิงรางวัล Primetime Emmy สาขานักแสดงสมทบหญิงยอดเยี่ยมในละครดราม่าในปี พ.ศ. 2547

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2512
หมวดหมู่:จักรวาลภาพยนตร์มาร์เวล
เอริน มอรีอาร์ตี

เอริน อีแลร์ มอรีอาร์ตี (Erin Elair Moriarty; เกิด 24 มิถุนายน พ.ศ. 2537) เป็นนักแสดงหญิงชาวอเมริกัน เธอมีชื่อเสียงจากการรับบทแอนนี แจนยูเอรี/สตาร์ไลต์ ในละครชุดช่องแอมะซอนไพรม์วิดีโอเรื่อง เดอะบอยส์ (2552–ปัจจุบัน) ซึ่งสร้างจากหนังสือการ์ตูนในชื่อเดียวกัน ก่อนหน้าเดอะบอยส์เธอมีบทบาทที่โดดเด่นในเรื่อง เจสสิกา โจนส์ (2558) ของเน็ตฟลิกซ์, เดอะดิเท็กทิฟ (2557) ของเอชบีโอ และ เร็ดวิโดว์ (2556) ของช่องเอบีซี นอกวงการโทรทัศน์เธอได้แสดงในภาพยนตร์อิสระที่ได้รับรางวัลเรื่อง ทิ้งโลกเดิม เติมโลกใหม่ และ ครอบครัวปราชญ์พันธุ์พิลึก รวมถึงเรื่องอื่น ๆ

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2537
หมวดหมู่:จักรวาลภาพยนตร์มาร์เวล
วิลเลียม ทราวัล

วิลเลียม ทราวัล (William Traval; เกิด 9 กรกฎาคม พ.ศ. 2523) เป็นนักแสดงชาวออสเตรเลียซึ่งมีชื่อเสียงจากการรับบท ดร. แจ็ค เควด จากละครเกี่ยวกับโรงพยาบาลของออสเตรเลียเรื่อง ออลเซนต์ส (2004–2008) และแสดงเป็น วิล ซิมพ์สัน ในละครชุดดราม่าแนวซูเปอร์ฮีโร่ของเน็ตฟลิกซ์เรื่อง เจสสิกา โจนส์ (2015–2018)

**อ้างอิง**
หมวดหมู่:นักแสดงออสเตรเลีย
หมวดหมู่:บุคคลที่เกิดในปี พ.ศ. 2523
หมวดหมู่:จักรวาลภาพยนตร์มาร์เวล
หมวดหมู่:ชาวออสเตรเลียเชื้อสายรัสเซีย
ไมเคิล ซิเบอร์รี

ไมเคิล ซิเบอร์รี (Michael Siberry; เกิดปี พ.ศ. 2499 ในโฮบาร์ต รัฐแทสเมเนีย ประเทศออสเตรเลีย) เป็นนักแสดงละครเวทีและภาพยนตร์ชาวออสเตรเลีย

**อาชีพ**
ซิเบอร์รีจบการศึกษาจากสถาบันศิลปะการแสดงแห่งชาติ ในซิดนีย์ ประเทศออสเตรเลียและเริ่มงานในแอดิเลดที่ บริษัทโรงละครรัฐแห่งเซาท์ออสเตรเลีย ก่อนจะย้ายไปอังกฤษเพื่อแสดงให้กับ บริษัทเชคสเปียร์หลวง 
ในปี พ.ศ. 2560 เขาแสดงเป็น ลีโอ เทรสเลอร์ ในละครบรอดเวย์ที่ได้รับการเสนอชื่อชิงรางวัลโทนีเรื่อง จังก์ ที่ศูนย์ลินคอล์น
ผลงานทางโทรทัศน์ที่โดดเด่นของเขา ได้แก่ เชอร์ลอค โฮล์มส์; จีฟส์และวูสเตอร์; ไฮท์แลนเดอร์; เดอะแกรนด์; ไซเลนท์วิตเนส; วิคตอเรียและอัลเบิร์ต; เฮาส์ออฟการ์ดส์; บอร์ดวอล์คเอ็มไพร์; เดอะแบล็คลิสต์; เจสสิกา โจนส์; มาดามซีเครตทารี; เดอะลาสไทคูน และ เดอะโซไซตี เขาเป็นนักแสดงสมทบในภาพยนตร์เรื่อง บาวดารีออฟเดอะฮาร์ท และ พยัคฆ์ร้ายวัยสะออน

**อ้างอิง**
หมวดหมู่:นักแสดงออสเตรเลีย
หมวดหมู่:บุคคลที่เกิดในปี พ.ศ. 2499
หมวดหมู่:จักรวาลภาพยนตร์มาร์เวล
ลิซา เอเมอรี

ลิซา เอเมอรี (Lisa Emery; เกิด 29 มกราคม พ.ศ. 2495) เป็นนักแสดงหญิง​ชาวอเมริกัน มีผลงานทั้ง​ในภาพยนตร์, ละครโทรทัศน์​ และละครเวที​ เอเมอรีเป็นที่รู้จักจากการรับบทเป็น "ดาร์ลีน สเนลล์" ตัวละครหลักในละครชุด​ของเน็ตฟลิกซ์เรื่อง โอซาร์ก​

**ประวัติ**
ลิซา เอเมอรี เกิดที่เมืองพิตส์เบิร์ก​ รัฐเพนซิลเวเนีย ​มีแม่เป็นอดีตนักแสดงหญิงจากรัฐเวอร์จิเนีย​และมีพ่อเป็นผู้บริหารด้านการโฆษณาที่ทำงานอยู่ในรัฐเพนซิลเวเนีย เธอเข้าเรียนที่วิทยาลัยฮอลลินส์ซึ่งเดิมทีเธอตั้งใจว่าจะเรียนด้านจิตรกรรม​ แต่เริ่มมีความสนใจและหันมาเรียนด้านการละครแทน หลังจากสำเร็จการศึกษา เธอได้เข้าเรียนต่อทางด้านการแสดงในโรงละคร​ "Circle in the Square" ที่แมนแฮตตัน, นครนิวยอร์ก​ จากนั้นเธอเริ่มเข้ารับการทดสอบออดิชัน​
เอเมอรี ย้ายมาที่นครนิวยอร์กพร้อม​กับแฟนหนุ่มที่คบกันมานาน แต่ในที่สุดทั้งคู่ได้เลิกรากันไป ก่อนที่เธอจะเริ่มสมัครเข้าเรียนการแสดงในหลักสูตร 2 ปีของโรงละคร Circle in the Square

**อาชีพ**
ผลงานละครของเอเมอรี ได้แก่ เดอะแมชเมกเกอร์, ดินเนอร์วิทเฟรนด์ส (1999), วอทเดอะบัตเตอร์ฟลายซอว์ (2000), เดอะไพรม์ออฟมิสจีน โบรดี (2006), ทอลเลอร์แอนด์ซัน, เบิร์นติส (1987), รูเมอร์ส, พรีเซนต์ลอจเชอร์, เดอะวีเมน (2001), มาร์วินสรูม (1991), เอบิเกลสปาร์ตี้ (2005), และ รีเลทิฟลีสปีกกิ้ง (2011) เธอได้รับการเสนอชื่อเข้าชิงรางวัล Drama Desk Award สาขานักแสดงนำหญิงยอดเยี่ยมในละครสามครั้ง

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2495
หมวดหมู่:จักรวาลภาพยนตร์มาร์เวล
ราเชล เทย์เลอร์

ราเชล เทย์เลอร์ (Rachael May Taylor; เกิด 11 กรกฎาคม พ.ศ. 2527) เป็นนักแสดงและนางแบบชาวออสเตรเลีย เธอแสดงนำครั้งแรกในซีรีส์เรื่อง เฮดแลนด์ ของออสเตรเลีย (2548-2549) จากนั้นเธอก็ย้ายไปฮอลลีวูด แสดงในภาพยนตร์เช่น แมน-ธิง (2005), เกี่ยว ลาก กระชากนรก (2006), ทรานส์ฟอร์มเมอร์ส มหาวิบัติจักรกลสังหารถล่มจักรวาล (2007), บอตเทิตชอค (2008), ซีดาร์บอย (2009), สปลินเตอร์เฮดส์ (2009), ชัตเตอร์ แรงอาฆาต ภาพวิญญาณสยอง (2008), เรดดอก (2011) และ เอนีเควสชันฟอร์เบน? (2012)

**อ้างอิง**
หมวดหมู่:นักแสดงออสเตรเลีย
หมวดหมู่:ชาวออสเตรเลียเชื้อสายอังกฤษ
หมวดหมู่:บุคคลที่เกิดในปี พ.ศ. 2527
หมวดหมู่:จักรวาลภาพยนตร์มาร์เวล
การสรุปตัวเลข 5 ตัว

การสรุปตัวเลข 5 ตัว เป็นชุดสติถิพรรณนา ที่ให้ข้อมูลเกี่ยวกับชุดข้อมูล ประกอบด้วย 5 เปอร์เซนต์ไทล์กลุ่มตัวอย่างที่สำคัญคือ
# ค่าต่ำสุดของกลุ่มตัวอย่าง (ค่าที่สังเกตได้เล็กที่สุด)
# ควอร์ไทล์ล่าง หรือควอร์ไทล์ที่ 1
# ค่ามัธยฐาน (ค่ากลาง)
# ควอร์ไทล์บน หรือควอร์ไทล์ที่ 3
# ค่าสูงสุดของกลุ่มตัวอย่าง (ค่าที่สังเกตได้ใหญ่ที่สุด)
นอกจากมัธฐานของชุดข้อมูลแล้ว ยังมีค่าทางสถิติอีกสองค่าคือ ควอรืไทล์บนและควอไทล์ล่าง ถ้าข้อมูลถูกเรียงแล้ว ควอร์ไทล์ล่างจะอยู่ตรงกลางข้อมูลครึ่งล่าง และควอร์ไทล์บนจะอยู่ตรงกลางข้อมูลครึ่งบน ควอร์ไทล์เหล่านี้สามารถใช้ในการคำนวณหาค่าพิสัยระหว่างควอไทล์ ที่สามารถช่วยอธิบายการกระจายตัวของข้อมูล และสามารถบอกได้ว่ามีหรือไม่มีค่านอกเกณฑ์ 
การที่สถิติเหล่านี้เกิดขึ้นได้ การสังเกตต้องเกิดจากตัวแปรเดียวที่สามารถวัดบนมาตรวัดลำดับ ช่วง หรืออัตราส่วนได้ 

**ดูเพิ่ม**
 การสรุปตัวเลข 7 ตัว- การประมาณสามจุด- แผนภาพกล่อง
หมวดหมู่:สถิติศาสตร์
ก็อตอิต?

ก็อตอิต? (Got It?) เป็นเอกซ์เทนเดดเพลย์เปิดตัวของวงบอยแบนด์เกาหลีใต้ก็อตเซเวน เผยแพร่เมื่อวันที่ 20 มกราคม พ.ศ. 2557 เพลง "Girls Girls Girls" เป็นเพลงซิงเกิลโปรโมต

**รายชื่อเพลง**
เครดิตดัดแปลงมาจากฐานข้อมูล Korea Music Copyright Association

**อ้างอิง**
หมวดหมู่:อัลบั้มเพลงในปี พ.ศ. 2557
หมวดหมู่:เพลงในปี พ.ศ. 2557
หมวดหมู่:ซิงเกิลในปี พ.ศ. 2557
หมวดหมู่:อีพีภาษาเกาหลี
หมวดหมู่:อีพีของค่ายเจวายพีเอนเตอร์เทนเมนต์
ซากาเอะ (จังหวัดชิบะ)

ซากาเอะ (Sakae-machi) เป็นเมืองที่ตั้งอยู่ในจังหวัดชิบะ ประเทศญี่ปุ่น ณ วันที่ 1 ธันวาคม 2020 เมืองนี้มีประชากรประมาณ 20,325 คน 9,138 ครัวเรือน ความหนาแน่น 630 คนต่อตารางกิโลเมตร และมีพื้นที่ทั้งหมด sqmi
พิพิธภัณฑ์ประจำจังหวัดชิบะโบโซโนะมูระ แสดงทิวทัศน์ของย่านร้านค้า

**ภูมิศาสตร์**
ซากาเอะตั้งอยู่ทางตอนเหนือของจังหวัดชิบะ ห่างจากนครชิบะ เมืองเอกของจังหวัด ประมาณ 30 กิโลเมตร และห่างการใจกลางโตเกียวประมาณ 45 ถึง 55 กิโลเมตร เมืองนี้อยู่ภายในที่ราบคันโต และพื้นที่ทางตะวันตกเฉียงเหนือและทางตอนใต้ของเมืองเป็นที่ราบที่มีการทำนาข้าว ที่ราบสูงทางตะวันออกอยู่บนที่ราบสูงชิโมซะ ซึ่งมีป่าไม้และทุ่งนาจำนวนมาก และมีแม่น้ำโทเนะไหลผ่านทางตอนเหนือของเมือง

**เทศบาลข้างเคียง**
จังหวัดชิบะ- นาริตะ- อินไซ
จังหวัดอิบารากิ- โทเนะ- คาวาจิ

**ภูมิอากาศ**
ซากาเอะมีภูมิอากาศแบบอบอุ่นชื้น (Köppen Cfa) โดยมีฤดูร้อนที่อบอุ่นและฤดูหนาวที่อากาศเย็นสบายและไม่มีหิมะตก อุณหภูมิเฉลี่ยต่อปีในซากาเอะคือ 14.6 °C ปริมาณน้ำฝนเฉลี่ยต่อปีอยู่ที่ 1382 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 26.2 °C และต่ำสุดในเดือนมกราคมที่ประมาณ 4.1 °C

**สถิติประชากร**
จากข้อมูลการสำรวจสำมะโนประชากรของญี่ปุ่น จำนวนประชากรของซากาเอะเพิ่มขึ้นอย่างรวดเร็วในทศวรรษ 1980 และ1990 แต่ได้ลดลงในเวลาต่อมา

**ประวัติศาสตร์**
หมู่บ้านซากาเอะก่อตั้งขึ้นเมื่อวันที่ 1 เมษายน 1889 โดยการรวมกันของหมู่บ้านเล็ก ๆ 7 แห่งในอำเภอชิโมฮาบุพร้อมกับจัดตั้งระบบเทศบาลขึ้นใหม่ ในวันเดียวกันนั้น หมู่บ้านฟูกามะในอำเภออิมบะได้ก่อตั้งขึ้นจากการรวมตัวกันของหมู่บ้านเล็ก ๆ 15 แห่ง วันที่ 28 ธันวาคม 1892 หมู่บ้านซากาเอะได้รับการยกสถานะเป็นเมืองและเปลี่ยนชื่อเป็นเมืองอาจิกิ วันที่ 1 เมษายน 1955 อำเภอชิโมฮาบุถูกยุบทำให้เมืองอาจิกิได้กลายเป็นส่วนหนึ่งของอำเภออิมบะ วันที่ 1 ธันวาคม 1955 เมืองอาจิกิและหมู่บ้านฟูกามะได้ยุบรวมกันเป็นเมืองใหม่ชื่อเมืองซากาเอะ ในการปรับปรุงเปลี่ยนแปลงอาณาเขตเมื่อวันที่ 1 มกราคม 1956 เมืองซากาเอะได้ผนวกเอาส่วนหนึ่งของเมืองคาวาจิ จังหวัดอิบารากิ ซึ่งเป็นเมืองที่อยู่ติดกัน จนกลายมาเป็นอาณาเขตของเมืองในปัจจุบัน

**การปกครอง**
ซากาเอะมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 14 คน เมืองซากาเอะและนครอินไซที่อยู่ติดกันประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 2 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 13 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น

**เศรษฐกิจ**
ซากาเอะเป็นศูนย์กลางการค้าในภูมิภาคร่วมกับมีอุตสาหกรรมเบา โดยส่วนใหญ่เกี่ยวข้องกับอุตสาหกรรมการแปรรูปอาหาร

**การศึกษา**
ซากาเอะมีโรงเรียนที่สังกัดเทศบาลเมือง ได้แก่ โรงเรียนประถม 4 แห่ง และโรงเรียนมัธยมต้น 1 แห่ง และไม่มีโรงเรียนมัธยมปลาย

**การขนส่ง**

**รถไฟ**
20px บริษัทรถไฟญี่ปุ่นตะวันออก –  สายนาริตะ- อาจิกิ

**ทางหลวง**
 356

**สถานที่ท่องเที่ยว**
 วัดริวกากุจิ - วัดพุทธที่ก่อตั้งขึ้นในยุคนาระ โดยมีเนินฝังศพในยุคโคฟุงจำนวนมาก

**บุคคลที่มีชื่อเสียง**
 มาซาฟูมิ โทงาโนะ - นักเบสบอลอาชีพ

**อ้างอิง**

**แหล่งข้อมูลอื่น**
 เว็บไซต์ทางการ ja
หมวดหมู่:เมืองในจังหวัดชิบะ
มาร์เวลสตูดิโอส์: แอสเซมเบิลด์

แอสเซมเบิลด์ (Assembled) เป็นละครชุดทางโทรทัศน์แนวสารคดีพิเศษของอเมริกาที่สร้างขึ้นสำหรับบริการสตรีมมิ่งทางดิสนีย์+ โดยมีความพิเศษคือแต่ละตอนจะเป็นเบื้องหลังของภาพยนตร์หรือละครชุดทางโทรทัศน์ในจักรวาลภาพยนตร์มาร์เวล (MCU) พร้อมกับสร้างสรรค์, การสำรวจกระบวนการสร้างภาพยนตร์หรือซีรีส์แต่ละเรื่อง
ซีรีส์นี้ได้รับการประกาศครั้งแรกในเดือนกุมภาพันธ์ปี พ.ศ. 2564 แอสเซมเบิลด์ออกอากาศตอนแรกในวันที่ 12 มีนาคม พ.ศ. 2564 โดยตอนต่อ ๆ ไปจะถูกปล่อยออกมาไม่นานหลังจากที่ภาพยนตร์เรื่องนั้น ๆ ออกฉายหรือละครชุดดิสนีย์+จบลง

**อ้างอิง**
หมวดหมู่:ภาพยนตร์ที่ออกฉายในปี พ.ศ. 2564
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ในจักรวาลภาพยนตร์มาร์เวล
โคซากิ

โคซากิ (Kōzaki-machi) เป็นเมืองที่ตั้งอยู่ในจังหวัดชิบะ ประเทศญี่ปุ่น ณ วันที่ 1 ธันวาคม 2020 เมืองนี้มีประชากรประมาณ 5,884 คน 2471 ครัวเรือน ความหนาแน่น 300 คนต่อตารางกิโลเมตร และมีพื้นที่ทั้งหมด mi2
ศาลเจ้าโคซากิ

**ที่มาของชื่อ**
ชื่อเมืองโคซากิในภาษาญี่ปุ่นมาจากอักษรคันจิสองตัว ตัวแรก 神 หมายถึง คามิ เป็นคำภาษาญี่ปุ่นเกี่ยวกับเทพเจ้า วิญญาณ หรือพลังธรรมชาติ และตัวที่สอง 崎 หมายถึง "แหลม" หรือ "คาบสมุทรขนาดเล็ก"

**ภูมิศาสตร์**
โคซากิตั้งอยู่ทางตอนเหนือของจังหวัดชิบะ ห่างจากนครชิบะ เมืองเอกของจังหวัด ประมาณ 40 กิโลเมตร และห่างจากใจกลางโตเกียวประมาณ 60 ถึง 70 กิโลเมตร เมืองนี้อยู่ริมแม่น้ำโทเนะซึ่งไหลผ่านอยู่ทางทิศเหนือ พื้นที่ทางตอนเหนือตั้งอยู่บนที่ราบลุ่มของแม่น้ำ และทางตอนใต้อยู่บนที่ราบสูงชิโมซะ โคซากิเป็นส่วนหนึ่งของอุทยานธรรมชาติประจำจังหวัดโอโตเนะ

**เทศบาลข้างเคียง**
จังหวัดชิบะ- นาริตะ- คาโตริ
จังหวัดอิบารากิ- อินาชิกิ- คาวาจิ

**ภูมิอากาศ**
โคซากิมีภูมิอากาศแบบอบอุ่นชื้น (Köppen Cfa) โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในโคซากิคือ 14.5 °C ปริมาณน้ำฝนเฉลี่ยต่อปีอยู่ที่ 1414 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 26.0 °C และต่ำสุดในเดือนมกราคมที่ประมาณ 4.0 °C

**สถิติประชากร**
จากข้อมูลการสำรวจสำมะโนประชากรของญี่ปุ่น จำนวนประชากรของโคซากิค่อนข้างคงที่ตลอด 70 ปีที่ผ่านมา

**ประวัติศาสตร์**
ในอดีตโคซากิเป็นส่วนหนึ่งของแคว้นชิโมซะ จนกระทั่งมีการก่อตั้งจังหวัดชิบะในช่วงต้นยุคเมจิ (1868–1912) หมู่บ้านโคซากิและโยเนซาวะก่อตั้งขึ้นเมื่อวันที่ 1 เมษายน 1889 อยู่ภายในอำเภอคาโตริ จังหวัดชิบะ โดยเป็นการจัดตั้งใหม่ในระบบเทศบาล หมู่บ้านโคซากิได้รับการยกฐานะเป็นเมืองเมื่อวันที่ 12 มีนาคม 1890 ต่อมาวันที่ 5 มกราคม 1955 หมู่บ้านโยเนซาวะได้ยุบรวมเข้ากับเมืองโคซากิ

**การปกครอง**
โคซากิมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 13 คน เมืองโคซากิ พร้อมทั้งนครคาโตริและเมืองทาโกะ ประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 2 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 10 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น

**เศรษฐกิจ**
โคซากิเป็นศูนย์กลางการค้าในภูมิภาคร่วมกับมีอุตสาหกรรมเบา จากการสำรวจสำมะโนประชากรปี 2010 มีแรงงานประมาณร้อยละ 28 เดินทางไปทำงานในนครนาริตะ

**การศึกษา**
โคซากิมีโรงเรียนที่สังกัดเทศบาลเมือง ได้แก่ โรงเรียนประถม 2 แห่ง โรงเรียนมัธยมต้น 1 แห่ง และไม่มีโรงเรียนมัธยมปลาย อย่างไรก็ตาม คณะกรรมการการศึกษาประจำจังหวัดชิบะได้เปิดโรงเรียนการศึกษาพิเศษสำหรับผู้พิการ 1 แห่ง

**การขนส่ง**

**รถไฟ**
 20px บริษัทรถไฟญี่ปุ่นตะวันออก –  สายนาริตะ
**  ชิโมซะ-โคซากิ 

**ทางหลวง**
 C4 – ทางแยกต่างระดับโคซากิ- 356

**อ้างอิง**

**แหล่งข้อมูลอื่น**
 เว็บไซต์ทางการ ja
หมวดหมู่:เมืองในจังหวัดชิบะ
แม่แบบ:Pages with authority control identifiers/doc

== เกี่ยวกับ**
แม่แบบนี้ใช้เพื่อสร้างมาตรฐานหมวดหมู่ย่อยของ :หมวดหมู่:บทความที่มีข้อมูลการควบคุมรายการหลักฐาน ที่มีชื่อตรงกัน
# หมวดหมู่:บทความที่มีตัวระบุ 
# หมวดหมู่:บทความที่มีข้อบกพร่องตัวระบุ 

**การใช้งาน**

**ดูเพิ่ม**
 Authority control
รายชื่อตำบลในประเทศไทยเรียงตามจำนวนประชากร

ต่อไปนี้คือ รายชื่อตำบลในประเทศไทยเรียงตามจำนวนประชากร

**รายชื่อ**
  หมายถึงจำนวนประชากรได้เพิ่มขึ้นเมื่อเทียบกับปีก่อน
  หมายถึงจำนวนประชากรได้ลดลงเมื่อเทียบกับปีก่อน

**อ้างอิง**
หมวดหมู่:ตำบลในประเทศไทย
เอดัวร์โด ซัลบิโอ

เอดัวร์โด อันโตนิโอ ซัลบิโอ (Eduardo Antonio Salvio; เกิด 13 กรกฎาคม ค.ศ. 1990)  เป็นนักฟุตบอลชาวอาร์เจนตินา ปัจจุบันเล่นในตำแหน่งปีกให้กับโบกายูนิออร์สและทีมชาติอาร์เจนตินา

**สโมสรอาชีพ**

**ลานุส**
ซัลบิโอเกิดที่อาเบยาเนดา บัวโนสไอเรส ขณะอายุ 17 ปี เขาได้เลื่อนขึ้นไปเล่นให้กับทีมชุดใหญ่ของลานุส แต่ยังไม่ได้ลงเล่นให้กับทีมในฤดูกาลแรก
จากนั้นซัลบิโอได้ลงเล่นนัดแรกให้กับลานุสเมื่อวันที่ 24 สิงหาคม 2008 ในเกมที่พบกับโบกายูนิออร์ส สองเดือนถัดมาเขาทำประตูแรกให้กับทีมได้ในนัดที่ชนะอาร์เฆนติโนสยูนิออร์ส 4–2 โดยทั้งฤดูกาลเขาทำไป 9 ประตู เป็นผู้ทำประตูสูงสุดในทีม โดยลานุสจบฤดูกาลในอันดับที่สี่

**อัตเลติโกมาดริด**
ต้นเดือนมกราคม 2010 ซัลบิโอเซ็นสัญญากับอัตเลติโกมาดริดในลีกสเปน โดยมีค่าตัวตามรายงาน 10 ล้านยูโร เขาลงเล่นนัดแรกให้กับทีมในเกมยูฟ่ายูโรปาลีก ฤดูกาล 2009–2010 โดยพบกับกาลาทาซาไร เมื่อวันที่ 18 กุมภาพันธ์ 2010 และทำประตูแรกให้กับทีมในลาลิกาในนัดที่ชนะเตเนรีเฟ 3–1 เมื่อวันที่ 25 เมษายน
ในวันที่ 19 สิงหาคม 2010 อัตเลติโกมาดริดได้ตกลงปล่อยซัลบิโอให้กับไบฟีกาด้วยสัญญายืมตัวเป็นเวลาหนึ่งฤดูกาล โดยไบฟีกาได้จ่ายเงิน 20% ของสัญญาของซัลบิโอเป็นจำนวน 2.5 ล้านยูโร และในวันที่ 18 ธันวาคมเขาทำสองประตูแรกให้กับไบฟีกาในนัดที่ชนะริอูอาเว 5–2
ซัลบิโอกลับไปยังอัตเลติโกมาดริดในวันที่ 19 พฤษภาคม เพื่อฟิ้นฟูอาการบาดเจ็บที่น่องซึ่งเกิดขึ้นขณะลงเล่นให้กับไบฟีกา เขาได้ลงเล่นอย่างสม่ำเสมอให้กับอัตเลติโกมาดริดภายใต้การคุมทีมของเกรโกริโอ มันซาโน และดิเอโก ซิเมโอเน ผู้จัดการทีมคนถัดมา

**ไบฟีกา**
วันที่ 31 กรกฎาคม 2012 ไบฟีกาและอัตเลติโกมาดริดได้ตกลงกันในการย้ายทีมของซัลบิโอโดยเซ็นสัญญาเป็นเวลา 5 ปี เป็นจำนวนเงิน 11 ล้านยูโร รวมกับ 2.5 ล้านยูโรที่จ่ายก่อนหน้า ทำให้ไบฟีกาซื้อตัวซัลบิโอด้วยราคาทั้งหมด 13.5 ล้านยูโร

**โบกายูนิออร์ส**
วันที่ 18 กรกฎาคม 2019 ไบฟีกาได้ประกาศว่าซัลบิโอได้ย้ายไปร่วมทีมโบกายูนิออร์ส

**การเล่นทีมชาติ**
ในเดือนมกราคม 2009 ซัลบิโอมีรายชื่อในทีมชาติอาร์เจนตินา อายุไม่เกิน 20 ปี เพื่อลงแข่งขันฟุตบอลเยาวชนชิงแชมป์อเมริกาใต้ 2009 ที่ประเทศเวเนซุเอลา แต่ทีมทำผลงานได้ต่ำกว่ามาตรฐานจนไม่สามารถผ่านเข้าไปแข่งขันในฟุตบอลโลกเยาวชนอายุไม่เกิน 20 ปี 2009 ได้
จากนั้นในวันที่ 20 พฤษภาคม 2009 ซัลบิโอได้ลงเล่นทีมชาติชุดใหญ่ทีมชาติชุดใหญ่นัดแรกโดยพบกับปานามา ซึ่งในนัดนั้นอาร์เจนตินาใช้ผู้เล่นส่วนใหญ่ที่ลงเล่นอยู่ในปริเมราดิบิซิออน และชนะไป 3–1 หลังจากนั้นเขาได้ลงเล่นพบกับชิลีในเกมฟุตบอลโลก 2014 รอบคัดเลือก

**สถิติอาชีพ**

**สโมสร**

**ทีมชาติ**

**เกียรติประวัติ**
อัตเลติโกมาดริด
*ยูฟ่ายูโรปาลีก: 2009–10, 2011–12
ไบฟีกา
*ปรีไมราลีกา: 2013–14, 2014–15, 2015–16, 2016–17, 2018–19
*Taça de Portugal: 2013–14, 2016–17
*Taça da Liga: 2010–11, 2013–14, 2014–15, 2015–16
*Supertaça Cândido de Oliveira: 2014, 2016, 2017
โบกายูนิออร์ส
*ปริเมราดิบิซิออน: 2019–20

**อ้างอิง**

**แหล่งข้อมูลอื่น**
หมวดหมู่:ปีกฟุตบอล
หมวดหมู่:นักฟุตบอลชาวอาร์เจนตินา
หมวดหมู่:นักฟุตบอลทีมชาติอาร์เจนตินา
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในปริเมราดิบิซิออนเดอาร์เฆนตินา
หมวดหมู่:ผู้เล่นในลาลิกา
หมวดหมู่:ผู้เล่นอัตเลติโกเดมาดริด
หมวดหมู่:ผู้เล่นในปรีไมราลีกา
หมวดหมู่:ผู้เล่นสปอร์ลิชบัวอีไบฟีกา
หมวดหมู่:ผู้เล่นกลุบอัตเลติโกโบกายูนิออร์ส‎
หมวดหมู่:ผู้เล่นในชุดชนะเลิศยูฟ่ายูโรปาลีก
หมวดหมู่:บุคคลจากรัฐบัวโนสไอเรส
วอลเลย์บอลโปรชาเลนจ์ 2020

วอลเลย์บอลโปรชาเลนจ์ 2020 เป็นการแข่งขันวอลเลย์บอลโปรชาเลนจ์ครั้งที่ 9 ซึ่งในฤดูกาลนี้จะมีสโมสรเข้าร่วมการแข่งขันเป็น 5 สโมสร โดยจะเริ่มแข่งขันระหว่างวันที่ 2 ถึง 4 พฤศจิกายน พ.ศ. 2564 ณ อาคารนันทนาการ มหาวิทยาลัยรังสิต

**ทีมชาย**

**ตารางคะแนน**

**ผลการแข่งขัน**

**ทีมหญิง**

**ตารางคะแนน**

**ผลการแข่งขัน**

**อ้างอิง**

**แหล่งข้อมูลอื่น**
 Volleyball Thailand League- สมาคมวอลเลย์บอลแห่งประเทศไทย
หมวดหมู่:วอลเลย์บอลโปรชาเลนจ์
หมวดหมู่:วอลเลย์บอลในปี พ.ศ. 2563
หมวดหมู่:การแข่งขันกีฬาในจังหวัดปทุมธานี
การแต่งตั้งให้อัครสาวกสิบสองคน

Vocation of the Apostles ภาพปูนเปียกในโบสถ์น้อยซิสทีนโดยโดเมนีโก กีร์ลันดาโย, ค.ศ. 1481-82
การแต่งตั้งให้อัครสาวกสิบสองคน (commissioning of the Twelve Apostles) เป็นตอนหนึ่งในงานรับใช้ของพระเยซู (ministry of Jesus) ที่ปรากฎในพระวรสารสหทรรศน์ทั้ง 3 ฉบับ: มัทธิว 10:1–4, มะระโก 3:13–19 และลูกา 6:12–16. โดยกล่าวถึงการเลือกอัครสาวกสิบสองคนจากการเรียกสาวกของพระเยซู

**คัมภีร์ไบเบิล**
รายงานจากลูกา:
ต่อมาคราวนั้นพระองค์เสด็จไปที่ภูเขาเพื่อจะอธิษฐาน และได้อธิษฐานต่อพระเจ้าคืนยังรุ่ง ครั้นรุ่งเช้าแล้วพระองค์ทรงเรียกสาวกของพระองค์ แล้วทรงเลือกสิบสองคนออกจากหมู่สาวกนั้น ที่พระองค์ทรงเรียกว่า อัครสาวก คือซีโมน (ที่พระองค์ทรงให้ชื่ออีกว่า เปโตร) อันดรูว์น้องชายของเปโตร ยากอบและยอห์น ฟีลิปและบารโธโลมิว มัทธิวและโธมัส ยากอบบุตรชายของอัลเฟอัส ซีโมนที่เรียกว่า เศโลเท ยูดาสน้องชายของยากอบ และยูดาสอิสคาริโอทที่เป็นผู้ทรยศพระองค์ไว้นั้น
รายงานจากมัทธิว:
เมื่อพระองค์ทรงเรียกสาวกสิบสองคนของพระองค์มาแล้ว พระองค์ก็ประทานอำนาจให้เขาขับผีโสโครกออกได้ และให้รักษาโรคและความเจ็บไข้ทุกอย่างให้หายได้ อัครสาวกสิบสองคนนั้นมีชื่อดังนี้ คนแรกชื่อซีโมนที่เรียกว่าเปโตร กับอันดรูว์น้องชายของเขา ยากอบบุตรชายเศเบดี กับยอห์นน้องชายของเขา ฟีลิปและบารโธโลมิว โธมัสและมัทธิวคนเก็บภาษี ยากอบบุตรชายอัลเฟอัส และเลบเบอัสผู้ที่มีชื่ออีกว่าธัดเดอัส ซีโมนชาวคานาอันและยูดาสอิสคาริโอทผู้ที่ได้ทรยศพระองค์ไว้นั้น
รายงานจากมะระโก:
แล้วพระองค์เสด็จขึ้นภูเขา และพอพระทัยจะเรียกผู้ใด พระองค์ก็ทรงเรียกผู้นั้น แล้วเขาได้มาหาพระองค์ พระองค์จึงทรงตั้งสาวกสิบสองคนไว้ให้พวกเขาอยู่กับพระองค์ เพื่อพระองค์จะทรงใช้เขาไปประกาศ และให้มีอำนาจรักษาโรคต่างๆและขับผีออกได้ และซีโมนนั้น พระองค์ทรงประทานชื่ออีกว่าเปโตร และยากอบบุตรชายเศเบดีกับยอห์นน้องชายของยากอบ ทั้งสองคนนี้พระองค์ทรงประทานชื่ออีกว่า โบอาเนอเย แปลว่า ลูกฟ้าร้อง อันดรูว์ ฟีลิป บารโธโลมิว มัทธิว โธมัส ยากอบบุตรชายอัลเฟอัส ธัดเดอัส ซีโมนชาวคานาอัน และยูดาสอิสคาริโอทที่ได้ทรยศพระองค์นั้น พระองค์และพวกสาวกจึงเข้าไปในเรือน
ในพระวรสารนักบุญมัทธิว ตอนนี้เกิดขึ้นไม่นานก่อนปาฏิหาริย์ของการรักษาคนมือลีบ ในพระวรสารนักบุญมะระโกกับพระวรสารนักบุญลูกากล่วว่าเหตุการณ์นี้เกิดขึ้นไม่นานหลังจากปาฏิหาริย์
ดังนั้น การแต่งตั้งให้อัครสาวกเกิดขึ้นก่อนการตรึงพระเยซูที่กางเขน ส่วนพระมหาบัญชาเกิดขึ้นหลังการคืนพระชนม์

**ดูเพิ่ม**
 ทรงเรียกมัทธิว (Calling of Matthew)- การแยกย้ายของอัครสาวก (Dispersion of the Apostles)- การเรียกสาวกครั้งแรกของพระเยซู (First disciples of Jesus)- ความสามัคคีของพระกิตติคุณ (Gospel harmony)- พระมหาบัญชา- ชีวิตของพระเยซูในพันธสัญญาใหม่- มัทธิว 10, มะระโก 3, ลูกา 6

**อ้างอิง**
หมวดหมู่:เหตุการณ์ในพระวรสาร
อัลฮะดา

อัลฮะดา (ٱلْهَدَا) เป็นเมืองตากอากาศในแคว้นมักกะฮ์ทางภาคตะวันตกของประเทศซาอุดีอาระเบีย ใกล้กับอัฏฏออิฟ มีโรงแรม 5 ดาวกับสวนสนุกสำหรับนักท่องเที่ยว ตัวเมืองตั้งอยู่ใกล้กับเขาญะบัลฮะดา (abbr=off)

**ดูเพิ่ม**
 รายชื่อเมืองในประเทศซาอุดีอาระเบีย- แคว้นของประเทศซาอุดีอาระเบีย

**อ้างอิง**
หมวดหมู่:สถานที่ที่มีประชากรในแคว้นมักกะฮ์
หมวดหมู่:เว็บไซต์ทางการไม่มี URL

หมวดหมู่นี้รวบรวมโดยมอดูล:Official website หน้าที่ใช้มอดูลจะถูกเพิ่มลงในหมวดหมู่หากไม่มีเว็บไซต์ทางการระบุไว้ในวิกิสนเทศ และไม่ได้ระบุเว็บไซต์ทางการด้วยตนเอง
แม่แบบ:Wikidata property link/doc

แสดงลิงก์ไปยังคุณลักษณะจากวิกิสนเทศ

**ตัวอย่างการใช้งาน**
 การใช้งานมาตรฐาน
 prop|123 → 123
 property|P123 → P123
 wpl|123 → 123
 WPL|P123 → P123

**รองรับแม่แบบและมอดูล**
 label ซึ่งใช้ label

**ดูเพิ่ม**
 Wikidata property- Wikidata entity link- Wikidata URL- Label- d:Template:Property- c:Template:Property
สถานีรถไฟใต้ดินวรโสวา

วรโสวา (वर्सोवा; Versova) เป็นสถานีและสถานีปลายทางฝั่งตะวันตกของสาย 1 มุมไบเมโทร ให้บริการพื้นที่เซเวนบังกาโลวส์, ถนนยารี และ ย่านวรโสวา ของอานเธรี มุมไบ เปิดให้บริการต่อสาธารณะครั้งแรกในวันที่ 8 มิถุนายน 2014 ประกอบด้วยชานชาลาสองชานชาลา The station is located at Seven Bungalows.
ราว 12% ของผู้โดยสารด้วยสาย 1 เดินทางผ่านสถานีนี้ สถานีนี้เป็นสถานที่มีผู้ใช้บริการมากที่สุดเป็นอันดับสามในสาย 1 รองลงมาจากสถานีฆาตโกปัร และ สถานีอานเธรี

**อ้างอิง==
มอดูล:Location map/data/Japan Chiba Prefecture

return {
	name = 'จังหวัดชิบะ',
	top = 36.12,
	bottom = 34.85,
	right = 140.92,
	left = 139.7 ,
	image = 'Chiba-ken géolocalisation.svg',
	image1 = 'Chiba-ken géolocalisation relief.svg'
}
วัดเลียบราษฎร์บำรุง

วัดเลียบราษฎร์บำรุง เป็นวัดราษฎร์สังกัดคณะสงฆ์มหานิกาย ตั้งอยู่ในแขวงวงศ์สว่าง เขตบางซื่อ กรุงเทพมหานคร มีที่ดินตั้งวัดเนื้อที่ 8 ไร่
วัดเลียบราษฎร์บำรุงสร้างขึ้นประมาณ พ.ศ. 2310 ในสมัยอยุธยาตอนปลาย ไม่ทราบนามและประวัติผู้สร้าง เข้าใจว่าราษฎรแถวนั้นน่าจะช่วยกันสร้าง เดิมคงมีนามว่า วัดเลียบ ครั้นต่อมามีเจ้าฟ้าเจ้าแผ่นดินหรือผู้มียศถาบรรดาศักดิ์ได้มาช่วยอุปถัมน์บำรุงวัดบ้างตามสมควร จึงได้นามว่า วัดเลียบราชสัทธาราม กาลเวลาผ่านไปเสนาสนะต่าง ๆ ได้ชำรุดทรุดโทรม ราษฎรทั่วไปจึงพร้อมใจกันบูรณปฏิสังขรณ์วัดให้เจริญรุ่งเรือง จึงได้นามว่า "วัดเลียบราษฎร์บำรุง" วัดนี้ได้รับพระราชทานวิสุงคามสีมาวันที่ 30 ธันวาคม พ.ศ. 2518 ประกอบพิธีผูกพัทธสีมาในวันที่ 9 มีนาคม พ.ศ. 2519 บริเวณวัดยังเป็นที่ตั้งของโรงเรียนประถมศึกษา ในที่ดิน 2 ไร่
อุโบสถทรงจัตุรมุขมีกำแพงแก้วโดยรอบมีซุ้มเสมาทรงจตุรมุข 8 ซุ้ม ซึ่งภายในมีพระประธานองค์ใหญ่ มีพระมหากัจจายนะ นอกจากนี้ยังมีพระพุทธรูปปางสมาธิ 2 องค์ และพระปัญจวัคคีย์ 5 พระองค์ อีกสถานที่สำคัญของวัด คือ อาคารธมมรโส สถานที่เกจิอาจารย์หลวงพ่อสร้อย ธมมรโส ซึ่งมรณะภาพไปเมื่อ พ.ศ. 2542 นอนสงบในโลงแก้วโดยสรีระร่างกายของท่านไม่เน่าเปื่อย ยังมีรูปปั้นหลวงปู่สรวง 

**รายนามเจ้าอาวาส**
 พระอธิการผาด- พระอธิการช่วย- พระครูสุคนธศีล (หอม อภินนฺโท) - พระครูสุนทรธรรมบัณฑิต

**อ้างอิง**
วัดเลียบราษฎร์บำรุง
หมวดหมู่:โบราณสถานในเขตบางซื่อ
วัดศิริพงษ์ธรรมนิมิต

วัดศิริพงษ์ธรรมนิมิต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงท่าแร้ง เขตบางเขน กรุงเทพมหานคร มีที่ดินตั้งวัดเนื้อที่ 31 ไร่ 2งาน 62 ตารางวา
วัดศิริพงษ์ธรรมนิมิตรได้รับอนุญาตให้สร้างเมื่อวันเสาร์ที่ 14 มีนาคม พ.ศ. 2512 โดยได้เริ่มดำเนินการก่อสร้างเมื่อวันที่ 28 พฤษภาคม พ.ศ. 2512 โดยสมเด็จพระอริยวงศาคตญาณ (ปุ่น ปุณฺณสิริ) วัดพระเชตุพนวิมลมังคลารามราชวรมหาวิหาร เป็นองค์ประธานเปิดป้ายวัดและประทานนามวัด ซึ่งมีนายสำเนียงและนางทองอ่อน ศิริพงษ์ พร้อมด้วยบุตร ธิดาได้บริจาคที่ดิน เพื่อสร้างวัดในครั้งแรก 12 ไร่ 2 งาน 62 ตาราวา และทางวัดซื้อเพิ่มเติมอีก 17 ไร่ จากนายอาทร สังขะวัฒนะ พร้อมกันนี้นายอาทร สังขะวัฒนะ ได้มีจิตศรัทธาร่วมถวายอีก 2 ไร่ จึงรวมเป็นที่ดินทั้งหมด 31 ไร่ 2 งาน 62 ตารางวา กระทรวงศึกษาธิการได้ประกาศตั้งเป็นวัด โดยถูกต้องตามกฎหมายเมื่อวันที่ 4 พฤษภาคม พ.ศ. 2513 ชื่อของวัดนั้น คำว่า "ศิริพงษ์" เป็นนามสกุลของผู้บริจาคที่ดิน ส่วนคำว่า "ธรรมนิมิต" เพราะต้องการให้วัดเป็นวัดปฏิบัติธรรมสมถะวิปัสสนาและศึกษาเล่าเรียนพระปริยัติธรรม วัดได้รับพระราชทานวิสุงคามสีมาเมื่อวันที่ 4 กุมภาพันธ์ พ.ศ. 2519 เขตวิสุงคามสีมากว้าง 40 เมตร ยาว 80 เมตร
พื้นที่ตั้งวัดเป็นที่ราบลุ่มแวดล้อมด้วยชุมชนหมู่บ้าน อาคารเสนาสนะ ได้แก่ พระอุโบสถอเนกประสงค์ 2 ชั้น กว้าง 24 เมตร ยาว 34 เมตร 1 หลัง กุฏิสงฆ์ 29 หลัง ส่วนมากเป็นกุฏิขนาดเล็ก หอระฆัง เมรุ อาคารโรงเรียนพระปริยัติธรรม 3 ชั้น 1 หลัง ที่พักของแม่ชี 9 หลัง สำหรับปูชนียวัตถุ มีพระประธานในพระอุโบสถนามว่า หลวงพ่อพุทธนิมิต ขนาดหน้าตักกว้าง 4 ศอก 1 คืบ 9 นิ้ว

**อ้างอิง**
ศิริพงษ์ธรรมนิมิต